WikipediA 


Wikang Ingles 


Mula sa Wikipediang Tagalog, ang malayang ensiklopedya 


Ang Ingles ay isang Kanlurang Hermanikong wika na 
unang sinasalita sa maagang edad medyang Inglatera at 
kalaunang naging pandaigdigang lingua francaP^ 
Pinangalanan ito sa mga Anglo, isa sa mga Hermanikong 
tribo na naglipat sa pook ng Gran Britanya, bilang 
Inglatera. Nagmula ang dalawang pangalan mula sa 
Ang lia, isang tangway sa Dagat Baltiko. Malapit ang wika 
sa Prisyo at Mababang Sakson, at naimpluwensyahan nang 
todo ang kanyang talasalitaan ng mga ibang wikang 
Hermaniko, lalo na sa Nordiko (isang Hilagang wikang 
Hermaniko), at higit na sa Latin at Pranses.^ 

Nalinang ang wikang Ingles sa nakalipas na higit sa 1,400 
taon. Ang mga unang anyo ng Ingles, isang pangkat ng 
mga dayalektong Kanlurang Hermaniko (Ingaeboniko) na 
dinala sa Gran Britanya ng mga Anglo-Sakson noong ika- 
5 siglo, sa kabuuan ay tinatawag na Lumang Ingles. 
Nagsimula ang Gitnang Ingles sa huling bahagi ng ika-11 
siglo noong pananakop ng Normando ng Inglatera; naging 
panahon ito kung kailan naimpluwensyahan ang wika ng 
PransesJ 6 l Nagsimula ang Maagang Makabagong Ingles 
sa huling bahagi ng ika-15 siglo noong pagpapakilala ng 
palimbagan sa Londres, paglilimbag ng Bi bliyang Haring 
Jacobo at simula ng Dakilang Pagbago ng PatinigJ 7 ^ 

Kumakalat ang Makabagong Ingles sa buong mundo mula 
noong ika-17 siglo sa pamamagitan ng pandaigdigang 
impluwensya ng Imperyong Britaniko at ng Estados 
Unidos. Sa pamamagitan ng mga nalimag at elektronikong 
midya ng dalawang bansa, ang Ingles ay naging 
pangunahing wika ng pandaigdigang diskurso at ang 
lingua franca sa maramihang rehiyon at kontekstong 
propesyonal tulad ng agham , paglalayag at batas.® 

Ang wikang Ingles ay ang pinakamalaking wika ayon sa 
bilang ng nananalita/ 9 ^ at ang pangatlong 
pinakasinasalitang katutubong wika sa buong mundo, 
pagkatapos ng wikang Mandarin at KastilaJ 10 ] Ito rin ang 
pinakapinag-aaralan na pangalawang wika at wikang 
opisyal o isa sa mga wikang opisyal sa halos 60 
soberanong estado. Mas marami ang taong nag-aaral nito 
bilang pangalawang wika kaysa sa mga katutubong salita. 
Tinatanya na may higit sa 2 bilyong nananalita ng 
Ingles.tLU Ang Ingles ay katutubong wika ng karamihan sa 


Ingles 

English 

Pagbigkas /' ipgli f/ W 


Rehiyon Orihinal sa Britanya 

ngayo'y malawakan (tingnan sa 
bandang ibaba ang 
distribusyong pangheograpiko) 


Mga 360-400 milyon (2006)21 

katutubong Nagsasalitang L2: 400 milyon; 
tagapagsalita bilang wikang pangdayuhan: 
600-700 milyon21 


Pamilyang 

wika 


Indo-Europeo 
- Hermaniko 


■ Kanlurang Hermaniko 

■ Anglo-Priso 

■ Angliko 

■ Ingles 
English 


Mga maagang Lumang Ingles 

anyo: _. , . 

- Gitnang Ingles 

■ Maagang Makabagong 
Ingles 

■ Ingles 
English 

Sistema ng Eskritong Latin (English 
pagsul at alphabet) 

English Braille , Pinag-isang 
English Braille 

Opisyal na katayuan 
Opisyal na 67 bansa 

wika sa 27 di-soberanong entidad 

Iba't ibang organisasyon 
Mga kodigong pangwika 
ISO 639-1 en 

ISO 639-2 eng 

ISO 639-3 




Estados Unidos,Reyno Unido, Canada, Australya, Bagong 
Silandya at sa Republika ng Irlanda, at malawakan ang 
pananalita nito sa mga iilang bahagi ng Karibe, Aprika at 
Timog Asya.ti^i Ito rin ay wikang ko-opisyal ng mga 
Nagkakaisang Bansa, Unyong Europeo at sa marami pang 
pandaigdigan at rehiyonal na organisasyong internasyonal. 
Ito ang pinakanananalitang wikang Hermaniko na 
nananagot sa hindi bababa sa 70% ng nananalita nitong 
Indo-Europeong sangay. Napakalawak ang talasalitaan ang 
Ingles, ngunit imposibleng bilangin kung iilan talaga ang 
salita sa anumang wikaJ 13 ^ 14 ^ "Anglopono" ang tawag sa 
mga nananalita ng Ingles. 

Ang bararila ng Makabagong Ingles ay resulta ng unti- 
unting pagbabago mula sa tipikal na Indo-Europeong 
huwaran ng disarilining pagmamarka na sabaylong 
palaturingan at medyo malayang pagkakasunud-sunod ng 
mga salita, patungo sa halos suriing huwaran na halos 
walang sabaylo, medyo nakaayos na pagkakasunud-sunod 
ng paksa-pandiwa-layon at kumplikadong saugnay J 15 ^ 


eng 


Linggwaspera 52 -aba 


w 


H Mga bansa ng daigdig kung saan 
pangmaramihang katutubong wika ang Ingles; 
Awstralya, Bagong Selanda (Zealander), Estados 
Unidos (Ameriean), Irlanda, Reyno Unido (British) at 
Kanada 

Mga bansa kung saan opisyal ang Ingles ngunit 
hindi pangmaramihang katutubong wika; Nalalabing 
kontinente sa Aprika , Bhutan, Guyana, India, 
Pakistan, Papua New Guinea at Pilipinas 


PAALALA: Maaaring naglalaman ang pahinang ito ng 
mga simbolong pamponetikong IPA sa Unieode. 


Mas nananalig ang Makabagong Ingles sa mga pandiwang 
pantulong at pagkakaayos ng salita para sa pagpapahayag 
ng kumplikadong panahunan, aspeto at panagano, pati na 
rin sa mga balintiyak na konstruksyon, pananong at iilang 
pananggi . Ang baryasyon sa mga punto at dayalekto ng Ingles na ginagamit sa mga iba't ibang bansa at 
rehiyon—sa palatinigan at ponolohiya, at minsan sa talasalitaan, bararila, at pagbaybay—ay kadalasang 
naiintindihan ng mga nananalita ng mga ibang dayalekto, ngunit sa mga sukdulang kaso ay maaaring 
humantong sa pagkakalito o walang pagkakaunawa sa isa't isa sa mga nananalita ng Ingles. 


Mga nilalaman 

Kasaysayan 

Proto-Hermaniko patungo sa Lumang Ingles 
Gitnang Ingles 

Maagang Makabagong Ingles 

Talasanggunian 
Mga kawing panlabas 


Kasaysayan 


Proto-Hermaniko patungo sa Lumang Ingles 

Ang unang anyo ng Ingles ay tinatawag na Lumang Ingles o Anglo-Sakson (s. 550-1066 PK). Nalinang ang 
Lumang Ingles mula sa mga iba't ibang dayalektong Ingaeboniko na orihinal na sinalita sa mga baybayin ng 
Prisya, Mababang Saksonya, lutland, at Timog Suwesya sa pamamagitan ng mga Hermanikong tribo na 
kilala bilang mga Anglo, Sakson, at Yute. Mula noong ika-5 siglo PK, ang mga Anglo-Sakson ay tumira sa 
Britanya habang bumagsak ang Romanong ekonomiya at administrasyon. Noong pagsapit ng ika-7 siglo, ang 
wikang Hermaniko ng mga Anglo-Sakson ang nangibabaw sa Britanya at pumalit sa mga wika ng Romanong 



































Britanya (43-409 PK): Karaniwang Britaniko, isang wikang Keltiko, 
at Latin na dinala ng Roman oeeupation sa Britanya^ 16 ^ 17 ^ 18 ^ 
Pinangalanan ang Inglatera (England) at Ingles (English) (dating 
AEnglaland at /Englise) sa mga AngloJ 19 ^ 

Nakahiwalay ang Lumang Ingles sa apat na dayalekto: mga 
dayalektong Anglo (Mersyano at Nortumbrio) at mga dayalektong 
Sakson, Kentiko at Kanlurang SaksonJ 20 ^ Sa pamamagitan ng mga 
reporma sa edukasyon ni Haring Ahredo at ng impluwensya ng 
kaharian ng Wessex, naging pamantayang uri sa pagsusulat ang 
dayalektong Kanlurang Sakson^ 21 ^ Nakasulat sa Kanlurang Sakson 
ang panulaang epiko ng Beowulf, at ang unang tula sa Ingles, Himno 
Coedmon, ay nakasulat sa Nortumbrio.12 2 ! Nalinang ang 


m 


makabagong Ingles sa Mersyano, ngunit nalinang ang wikang Skots 
sa Nortumbio. Nakasulat ang iilang maikling inskripsyon mula sa 
unang bahagi ng Lumang Ingles sa sulat-runiko! 23 ^ Noong ika-6 na 
siglo, ginamit ang alpabetong Latin na sinulat na may kalahating- 
unsyal na hugis ng titik . Isinama rito ang mga runikong titik wynn 
{p ) at thorn {p), at ang binagong titik mula sa Latin eth {d ), at ash 
{oe) _[23][24] 

Napakaiba ang Lumang Ingles kumpara sa Makabagong Ingles, at 
mahihirapan sa pag-iintindi nito ang mga nanalita ng Ingles sa ika-21 
siglo. Magkahawig ang kanyang bararila sa makabagong Aleman, at 
ang kanyang pinakamalapit na kamag-anak ay Lumang Prisyano. Mas 
marami ang sabaylong pangwakas at anyo ng mga pangngalan, pang- 
uri, panghal ip, at pandiwa , at mas malaya ang pagkakayos ng mga 
salita kaysa sa Makabagong Ingles. May mga anyo ng kaukulan ang 
Makabagong Ingles sa panghalip (he, him, his) at may mga kaunting 
sabaylo sa pandiwa (speak, speaks, speaking, spoke, spoken), ngunit 
may sabaylong pangwakas din sa mga pangngalan ang Lumang 
Ingles, at mas maraming pangwakas pantao at pambilang ang mga pandiwa^ 25 ^ 26 ^ 27 ^ 


Ang umpisa sa panulaang epiko sa 
Lumang Ingles Beowult, nakasulat- 
kamay sa sulating kalahating- 
unsyal: Hpeet pe Garde/na ingear 
dagum heod eyninga / prym ge 
trunon.. ."Makinig! Narinig naming 
mga Spear-Danes mula sa mga 
araw ng unang panahon ang 
kaluwalhatian ng mga katutubong- 
hari..." 


Nagpapakita ng halimbawa ang pagsasalinwika ng Mateo 8:20 mula noong 1000 PK ng sabaylong 
pangwakas (pala gyong pangmaramihan, akusatibong pangmaramihan, pa aring isahan) at pangwakas ng 
pandiwa (kasalukuyang pangmaramihan): 

Foxas habbad holu and heotonan tuglas nest 
Fox-as habb-a3 hol-u and heofon-an fugl-as nest- 0 

fox-PGY.PM have-KKY.PM hole-AKT.PM and heaven-PRi.m bird-PGY.PM nest-AKT.PM 
"Foxes have holes and the birds of heaven nests"! 28 ! 


Gitnang Ingles 

Mula ika-8 hanggang ika-12 siglo, unti-unting nagbago 
ang Lumang Ingles sa pamamagitan ng pakikipag- 
ugnayan sa wika patungo sa Gitnang Ingles. Kadalasang 
pinepetsahan ang simula ng Gitnang Ingles sa pananakop 
ng Inglatera ni Guillermo ang Mananakop noong 1066, 
ngunit pinasulong pa ito sa panahon mula 1200-1450. 


“ Englisehmen peyz hy hadde fram pe 
bygynnyng pre manner speehe, 
Souperon, Northeron, and Myddel 
speehe in pe myddel of pe iond, ... 
Nopeles by comyxstion and mellyng, 
furst wip Danes, and afterward wip 
Normans, in menye pe eontray 





































Una, dahil sa mga bugso ng pananakop ng mga Nordiko 
ng hilagang bahagi ng Kapuluang Britaniko noong ika-8 
at ika-9 na siglo, nagkaroon ng matinding pakikipag- 
ugnayan ang Lumang Ingles sa Lumang Nordiko, isang 
wikang Hilagang Hermaniko. Pinakamalakas ang 
impluwensyang Nordiko sa mga hilaga-silangang uri ng 
Lumang Ingles na sinalita sa pook ng Danelaw sa paligid 
ng York, ang naging sentro ng pananakop ng Nordiko; sa 
kasalukuyan makikita pa rin ang mga katangian nito sa 
Skots at Hilagang Ingles. Gayunman, ang naging sentro 
ng norsipikadong Ingles ay sa mga Gitnang Lupa sa 
paligid ng Lindsey, at pagkatapos ng 920 PK kung kailan 
isinama muli ang Lindsey sa estadong Anglo-Sakson, 
kumalat ang mga katangiang Nordiko mula roon sa mga 
uri ng Ingles na hindi nakapag-ugnayan nang direkta sa 
mga nananalita ng Nordiko. Isang elemento ng 
impluwensyang Nordiko na nanatili sa lahat ng uri ng 
Ingles ngayon ang pangkat ng mga panghalip na 
nagsisimula sa th- (they, them, their) na pumalit sa mga 
Anglo-Saksong panghalip na may h- ( hie, him, hera)P 

Noong Normandong pananakop ng Inglatera sa 1066, napasailalim ang norsipikadong wika, Lumang Ingles, 
sa pakikipag-ugnayan sa wikang Lumang Normando, isang wikang Romanse na malapit na kamag-anak sa 
Makabagong Pranses. Sa kalaunan, ang wikang Normando sa Inglatera ay naging Anglo-Normando. 
Sapagkat pangunahing sinasalita ang Normando ng mga kapilitan at maharlika, habang nagpatuloy ang 
pagsasalita ng Anglo-Sakson sa mga mas nakabababang uri, ang pangunahing impluwensya ng Normando ay 
ang pagbibigay ng mararaming salitang hiram ukol sa pulitika, batas, at mga prestihiyosong larangan ng 
lipunan^ 31 ^ Pinayak din ng Gitnang Ingles ang sistemang sabaylo, marahil para pagtugmain ang Lumang 
Nordiko at Lumang Ingles na iiba sa sabaylo ngunit pareho sa palaturingan. Nawala ang pagkakaiba ng 
kaukulang palagyo at akusatibo maliban sa mga panghalip panao, inalis ang kaukulang makasangkapan, at 
naging limitado ang paggamit ng kaukulang paari sa pagtukoy ng pag-aari . Ginawang regular ng sistemang 
sabaylo ang mararaming iregular na anyong sabaylo^ 32 ' at unti-unting pinayak ang sistema ng pagkakasundo, 
at tumatag ang pagkakaayos ng mga salita^ 33 ^ Sa Bibliyang Wycliffe ng dekada 1380, isinulat ang taludtd 
Mateo 8:20 bilang: 

Foxis han dennes, and briddis of heuene han nestis^ 

Dito nananatili pa rin ang pangmaramihang hulapi -n sa pandiwang have, pero walang makikitang kaukulang 
pangwakas sa mga pangngalan. Noong pagsapit ng ika-12 siglo, ganap na nalinang ang Gitnang Ingles na 
nakapagsama ng mga katangiang Nordiko at Normando; patuloy na sinalita ito hanggang sa pagdating ng 
maagang Makabagong Ingles noong 1500. Kabilang sa panitikan ng Gitnang Ingles ang The Canterbury Tales 
ni Geoffrey Chaucer, at Le Morte d'Arthur ni Malory. Noong panahon ng Gitnang Ingles, lumaganap ang mga 
dayalektong rehiyonal sa pagsulat, at ginamit ang mga katangian ng mga dayalekto para sa epekto ng mga 
may-akda tulad ni ChaucerJ 35 ^ 

Maagang Makabagong Ingles 

Ang susunod na panahon sa kasaysayan ng Ingles ay Maagang Makabagong Ingles (1500-1700). Kakikitaan 
ang Maagang Makabagong Ingles ng Dakilang Pagbabago ng Patinig (1350-1700), pagpapayak ng sabaylo, 
at lingguwistikong sapamantayan. 


longage ys asperyed, and som vsep 
strange wlaffyng, ehyteryng, harryng, 
and garryng grisbytting. 

Ngunit, mula sa simula, ang mga 
Ingles ay may tatlong pamamaraan 
ng pagsasalita, tagatimog, tagahilaga, 
at tagagitna sa gitna ng bansa, ... 
Gayunpaman, sa pamamagitan ng 
paghahalubilo at paghahalo, una sa 
mga Danes at pagkatapos sa mga 
Normando, sa gitna ng marami 
lumitaw ang wika ng bansa, at 
ginagamit ng ilan ang kakaibang utal, 
daldal, angil, at nakangingilong 
pagngangalit. 

John ng Trevisa, s. 1385-f 29 ^ 



Inapekto ng Dakilang Pagbabago ng Patinig ang mga diniin na 
mahabang patinig ng Gitnang Ingles. Ito ay naging kawingang 
pag babago, at ibig sabihi'y nag-udyok ang bawat pagbabago ng 
kasunod na pagbabago sa sistema ng patinig. Itinaas ang mga gitn a at 
bukas na patinig, at binali ang mga saradong patinig para maging 
diptonggo. Halimbawa ang salitang bite ("kagat") ay dating 
binibigkas parang ang salitang beet ("rimulatsa") ngayon, at ang 
ikalawang patinig sa salitang about ("tungkol") ay binigkas tulad ng 
salitang boot ("bota") ngayon. Ipinapaliwanag ng Dakilang 
Pagbabago ng Patinig ang maraming iregularidad sa pagbaybay dahil 
pinanatili ng Ingles ang mararaming baybay mula sa Gitnang Ingles, 
at ipinapaliwanag din nito kung bakit napakaiba ang pagbigkas ng 
mga patinig sa Ingles kumpara sa mga parehas na titik sa mga ibang 
wika.[ 36 ][37] 

Nagsimulang tumaas sa prestihiyo ng Ingles, kaugnay sa 
Normandong Pranses, noong paghahari ni Enrique V. Noong mga 
1430, nagsimulang gumamit ang Korte ng Kansilyerya sa Westminster ng Ingles sa kanyang opisyal na 
dokumento, at ang isang bagong anyo ng Gitnang Ingles, kilala bilang Pamantayang Kansilyeriya, ay nilinang 
mula sa mga dayalekto ng Londres at Silangang Midlands. Noong 1476, ipinakilala ni William Caxton ang 
palimbagan sa Inglatera at nagsimulang maglathala ng mga unang nalimbag na aklat sa Londres, na 
nagpalago ng impluwensya ng ganitong anyo ng Ingles.iM! Kabilang sa mga panitikan sa Maagang 
Makabagong panahon ang mga gawa ni William Shakespeare at ang salinwika ng Bibliya na inatasan ni 
Haring Jacobo I. Kahit matapos ang pagbabago ng patinig, magkaiba pa rin ang wika mula sa Makabagong 
Ingles: halimbawa, binigkas pa rin ang mga kumpol-katinig /kn gn sw/ sa knight ("kabalyero"), gnat 
("niknik"), at sword ("espada"). Kumakatawan sa mga natatanging katangian ng Maagang Makabagong 
Ingles ang karamihan ng mga tampok-bararila na maaaring ipalagay ng makabagong mambabasa ng 
Shakespeare bilang kakatwa o makalumaJ 3t) 

Sa 1611 King James Version ng Bibliya, na nakasulat sa Maagang Makabagong Ingles, sinasabi ng Matthew 
8:20 ang: 

The Foxes haue holes and the birds of the ayre haue nests^ 

Ipinapakita nito ang pagkawala ng kaukulan at ang kanyang epekto sa pag-aayos ng pangungusap (pagpapalit 
sa Paksa-Pandiwa-Layon na pag-ayos ng salita), at ang paggamit ng of sa halip ng di-paukol na paari), at ang 
pagpapakilala ng salitang hiram mula sa Pranses ( ayre ) at salitang kapalit (pinalit ng bird "ibon" na dating 
nangahulugang "inakay" had ang OE fugol )\ 4 °] 

au 


u: 

t 

o: 

t 

o: 


bout 

boot 

boat 


Maliwanag na paglalarawan ng 
Dakilang Pagbabago ng Patinig, na 
nagpapakita kung paano ang unti- 
unting pagbabago ng mga patinig, 
kung saan naging diptonggo ang 
mga mataas na patinig i: at u: at 
nagbago ang pagbigkas ng bawat 
mababang patinig nang isang antas 

Pambansa 

Opisyal 

Panrehiyon 

Awksilyar 

Pamilya ng mga wika 


Filipino 

Filipino • Ingles 

Bikol • Hiligaynon • lloko • Kapampangan • Kinaray-a • Magindanaw • Maranaw • 
Panggasinan • Sama • Sebwano • Tagalog • Tausug • Waray-Waray • Yakan • 
Zamboangueno 
Arabe • Hokkien • Kastila 

Borneo at Pilipinas • Hilagang Pilipinas • Hilagang Luzon (Bataniko) • Gitnang Luzon 
• (Sambal) • Gitna ng Pilipinas Bikol (Pandalampasigan • Panloob na lupain • 
Pandan) • Bisaya (Bisakol) • Katimugang Pilipinas (Timog Mindanao) 


Kinuha mula sa "https://tl.wikipedia. 0 rg/w/index. php?title=Wikang_lngles&oldid=1769566" 

